turjo4nis/wikipedia-bn-dump-20250701 huggingface dataset:
নূরুল ইসলাম (বীর বিক্রম)

একই নামের অন্যান্য ব্যক্তিবর্গের জন্য দেখুন নূরুল ইসলাম।
শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
নূরুল ইসলামের জন্ম  যশোর জেলার চৌগাছা উপজেলার ফুলসারা ইউনিয়নের চান্দা আফড়া গ্রামে। চার ভাইবোনের মধ্যে নূরুল ইসলাম ছিলেন তৃতীয়। তার বাবার নাম শফিউল্লাহ মিয়া এবং মায়ের নাম হায়াতুননেছা। তার স্ত্রীর নাম আনোয়ারা বেগম। তার এক মেয়ে।

কর্মজীবন 
পাকিস্তান সেনাবাহিনীর নবীন সৈনিক ছিলেন নূরুল ইসলাম। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে  ভারতে যান। পরে যুদ্ধ করেন ৮ নম্বর সেক্টরের বয়রা সাব-সেক্টরে।

মুক্তিযুদ্ধে ভূমিকা 
১৯৭১ সালের ৯ আগস্ট যশোর জেলার চৌগাছা উপজেলার বর্নীতে ছিলো সীমান্ত বিওপি। ১৯৭১ সালে সেখানে ছিল প্রায় ৭৫-৮০ জন পাকিস্তানি সেনা। একদল রাজাকারও তাদের সঙ্গে ছিল। ৯ আগস্ট বয়রা সাব-সেক্টরের সাব-সেক্টর কমান্ডার খন্দকার নাজমুল হুদার (বীর বিক্রম) নেতৃত্বে একদল মুক্তিযোদ্ধা বর্নী সীমান্ত বিওপিতে আক্রমণ করেন। কয়েক ঘণ্টা ধরে সেখানে যুদ্ধ হয়। মুক্তিযোদ্ধাদের আক্রমণে পাকিস্তানি সেনা ও রাজাকার মিলে ১৪-১৫ জন নিহত হয়। যুদ্ধের একপর্যায়ে পাকিস্তানি সেনা ও রাজাকাররা লাশ ও অনেক অস্ত্রশস্ত্র ফেলে সেখান থেকে পালিয়ে যায়। এরপর খন্দকার নাজমুল হুদার নেতৃত্বে মুক্তিযোদ্ধারা অস্ত্রশস্ত্রগুলো সংগ্রহ করে নিজ ঘাঁটিতে নিয়ে যান। তার নির্দেশ পেয়ে নূরুল ইসলামের সহযোদ্ধারা সেগুলো সংগ্রহ করে নিজ ঘাঁটিতে পাঠাতে থাকেন। সেখানে ছিল একটি খাল। তার পূর্ব পারে ছিলেন অধিনায়কসহ কয়েকজন মুক্তিযোদ্ধা। তাদের মধ্যে নূরুল ইসলামও ছিলেন। বাকি মুক্তিযোদ্ধারা ছিলেন খালের পশ্চিম পারে। এমন সময় পাকিস্তান সেনাবাহিনীর নতুন একটি দল পেছন দিক থেকে এসে হঠাৎ তাদের ওপর আক্রমণ করে। উৎফুল্ল মুক্তিযোদ্ধারা আকস্মিক ওই আক্রমণে প্রস্তুত ছিলেন না। পাকিস্তান সেনাবাহিনীর আকস্কিক পাল্টা আক্রমণে খালের পূর্ব পারে থাকা মুক্তিযোদ্ধারা চরম বিপদের মুখে পড়েন। পাকিস্তানি সেনাদের হাতে তারা প্রায় ঘেরাওয়ের উপক্রম হন। তখন নূরুল ইসলামসহ কয়েকজন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকেন। ওই সুযোগে তার সহযোদ্ধা নূর মোহাম্মদ শেখ (বীরশ্রেষ্ঠ) ও আবুল হোসেন (বীর প্রতীক) অধিনায়কসহ কয়েকজনকে খাল পার করে নিরাপদ স্থানে নিয়ে যান। খালের পূর্ব পারে রক্তক্ষয়ী যুদ্ধ চলতে থাকে। ওই যুদ্ধে নূরুল ইসলামসহ চারজন মুক্তিযোদ্ধা পাকিস্তান সেনাবাহিনীর গুলিতে শহীদ হন। পরে মুক্তিযোদ্ধারা নূরুল ইসলাম ও তার সহযোদ্ধাদের মরদেহ উদ্ধার করে বর্নীতে সীমান্তসংলগ্ন স্থানে সমাহিত করেন।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
১৯৭১-এ শহীদ মুক্তিযোদ্ধা
জাহাজ মন্ত্রক (ভারত)

বন্দর, পোত পরিবহণ ও জলপথ মন্ত্রক হল ভারত সরকারের একটি শাখা সংস্থা।এই মন্ত্রক দেশের জাহাজ ,বন্দর ও জলপথ সম্পর্কৃত সমস্ত বিষয় দেখাশুনা করে।২০২৪ সাল থেকে মন্ত্রকটি সর্বানন্দ সোনোয়াল-এর অধীনস্থ রয়েছে।

তথ্যসূত্র

তথ্যসূত্র

ভারত সরকার
ভারত সরকারের মন্ত্রক
টিলাগড় ইকোপার্ক

টিলাগড় ইকোপার্ক বাংলাদেশের সিলেট জেলার টিলাগড় এলাকায় অবস্থিত দেশের তৃতীয়  ইকোপার্ক। টিলাগড় ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। এই ইকোপার্কের ছোটবড় টিলার মধ্য দিয়ে বয়ে গিয়েছে একটি ছড়া। ইকোপার্কটিতে রয়েছে ঘন গাছ-গাছালি। এখানে বেশকিছু ফল গাছের পাশাপাশি রয়েছে জীববৈচিত্রের সমাহার। এখানে রয়েছে পিকনিক কর্নার এবং শিশুদের জন্য চিলড্রেন’স কর্নার। বিষুবরেখা অঞ্চলে অবস্থিত এই চিরসবুজ জায়গাটিতে লাক্কাতুরা চা বাগান ছাড়াও রয়েছে শেভরন গ্যাসক্ষেত্র।

অবস্থান

সিলেট নগরীর উত্তর-পূর্ব কোণে শহর থেকে মাত্র ৮ কিলোমিটার দূরে ইকোপার্কটির অবস্থান। শহরের পূর্ব দিকে সিলেট কৃষি বিশ্ববিদ্যালয় এবং সিলেট প্রকৌশল কলেজের কাছে অবস্থিত একটি রিজার্ভ ফরেস্টে টিলাগড় ইকোপার্ক অবস্থিত।

ইতিহাস 
সিলেট জেলা সদরের পূর্ব প্রান্তে টিলাগড় রিজার্ভ ফরেস্টের ১১২ একর জায়গা নিয়ে ২০০৬ সালে টিলাগড় ইকোপার্ক স্থাপন করা হয়। এটি সিলেট বনবিভাগ, বন অধিদপ্তর, পরিবেশ ও বন মন্ত্রণালয়ের ইকোপার্ক প্রকল্প।

উদ্ভিদ বৈচিত্র্য
ইকোপার্কটিতে রয়েছে ঘন গাছ-গাছালি এবং  নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। নানা প্রজাতির গুল্ম, বীরুত্ এবং লতা এই পার্কটিকে অপূর্ব রূপ দিয়েছে।

জীববৈচিত্র্য
টিলাগড় ইকোপার্কে বিভিন্ন ধরনের প্রাণীকে বন্য পরিবেশে ঘুরে দেখতে পাওয়া যায়। এদের মধ্যে রয়েছে শিয়াল, বানর, খেঁকশিয়াল, খরগোশ, সিভিট, বনমোরগ, মথুরা, হনুমান এবং ময়না, টিয়া, ঘুঘু,বাঘ, হরিডাস, সাত ভাই চম্পা পাখি।

শকুনের নিরাপদ এলাকা
শকুনের নিরাপদ এলাকা-১ তফসিল অনুসারে টিলাগড় ইকোপার্ক শকুনের জন্য নিরাপদ বলে ঘোষিত।

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে ইকোপার্কের তালিকা

বাংলাদেশের ইকোপার্ক
বাংলাদেশের বন
বাংলাদেশের সংরক্ষিত এলাকা
বাংলাদেশের উদ্যান
সিলেট জেলার দর্শনীয় স্থান
বাংলাদেশের বনবিদ্যা
অটবি

অটবি হচ্ছে বাংলাদেশের প্রথম সারির একটি আসবাবপত্র নির্মাণকারী প্রতিষ্ঠান। প্রতিষ্ঠানটি নিতুন কুন্ড ১৯৭৫-এ প্রতিষ্ঠা করেন। কালের পরিক্রমায় প্রতিষ্ঠানটি আজ বাংলাদেশের অন্যতম আসবাবপত্র নির্মাণকারী প্রতিষ্ঠান।২০১৫-এ বিদ্যুৎ কুমার বসু প্রতিষ্ঠানটির প্রধান নির্বাহী কর্মকর্তা হিসেবে নিয়োগ পান।

ইতিহাস 
প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন।
প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড়ো ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।

বিস্তৃতি 
অটবি বাংলাদেশের অন্যতম রপ্তানিকারক প্রতিষ্ঠান হিসেবে বেড়ে উঠেছে। বর্তমানে অটবি নিয়মিত পণ্যের বাইরে অফিস, হোম, হসপিটাল, ওয়ার হাউজ সিস্টেম ইত্যাদির সলিউশন দিচ্ছে। দেশের বাইরেও অটবির পণ্য রপ্তানি হয়। সার্কভুক্ত প্রতিটি দেশেই অটবির পণ্য বাজারজাত হয়। এছাড়া মধ্যপ্রাচ্যে অটবির বাজার রয়েছে। এদের মধ্যে ভারতে অটবির সর্বাধিক পণ্য রপ্তানি হয়। অটবির সবচেয়ে বড়ো বাজার ভারতে।

তথ্যসূত্র

বহিঃসংযোগ 
 দাপ্তরিক ওয়েবসাইট 

বাংলাদেশের ব্যবসায় প্রতিষ্ঠান
আসবাবপত্র নির্মাণকারী প্রতিষ্ঠান
বাংলাদেশী মার্কা
১৯৭৫-এ বাংলাদেশে প্রতিষ্ঠিত
ক্যাথরিন সুইৎজার

ক্যাথরিন ভারজিনিয়া ক্যাথি সুইৎজার (জন্ম ৫ জানুয়ারি ১৯৪৭ অ্যামবারগ, জার্মানি) একজন মার্কিন লেখিকা, টেলিভিশন ভাষ্যকার ও দূরপাল্লার দৌড়বিদ। ১৯৬৭ সালে উনি প্রথম নথিভুক্ত মহিলা হিসেবে বস্টন ম্যারাথনে অংশগ্রহণ করেন।

দৌড় চলাকালীন জক সেম্পল নামক কর্মকর্তা ওনাকে থামাবার চেষ্টা করেন, কিন্তু ওনার প্রেমিক, যিনি ওনার সাথেই দৌড়োচ্ছিলেন, জককে ঠেলে ফেলে দেন ও সুইৎজার দৌড় শেষ করেন। ১৯৭২ সাল থেকে বস্টন ম্যারাথনে মহিলাদের অংশগ্রহণ বৈধ করা হয়।

তথ্যসূত্র

১৯৪৭-এ জন্ম
মার্কিন নারীবাদী
জীবিত ব্যক্তি
২১শ শতাব্দীর মার্কিন নারী
২০শ শতাব্দীর মার্কিন মহিলা ক্রীড়াবিদ
কুম্ভলগড়

কুম্ভলগড় (কুম্ভল দুর্গ) পশ্চিম ভারতে রাজস্থানের উদয়পুরের কাছে রাজসামান্ড জেলায় আরাবল্লি পর্বতমালায় অবস্থিত একটি মেবার দুর্গ। এটি বিশ্ব ঐতিহ্যবাহী স্থানের অন্তর্গত রাজস্থানের পাহাড়ী দুর্গগুলির অন্যতম। ১৫শ শতাব্দীতে রানা কুম্ভ দ্বারা নির্মিত এই দুর্গ মেবারের বীর যোদ্ধা ও শাসক রানা প্রতাপের জন্মস্থান। উনবিংশ শতাব্দী অবধি অধিকৃত এই দুর্গ এখন জনসাধারণের জন্য খোলা ও প্রতি সন্ধ্যায় কিছুক্ষনের জন্য আলোকসজ্জায় সজ্জিত হয়। কুম্ভলগড় উদয়পুরের ৮২ কিমি উত্তর-পশ্চিমে অবস্থিত। চিতরগড়ের পর এটিই মেবারের সবথেকে গুরুত্বপূর্ণ দুর্গ।

রাজপুত স্থাপত্য
রাজস্থানের দূর্গ
ভারতের বিশ্ব ঐতিহ্যবাহী স্থান
মাদার্শা ইউনিয়ন

মাদার্শা বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

আয়তন 
মাদার্শা ইউনিয়নের মোট আয়তন ৫২৫৮ একর বা ২১.২৯ বর্গ কিলোমিটার।

জনসংখ্যা 
২০১১ সালের আদমশুমারী অনুযায়ী মাদার্শা ইউনিয়নের জনসংখ্যা ৩৪,২৬৬ জন। এর মধ্যে পুরুষ ১৬,৬৬৯ জন এবং মহিলা ১৭,৫৯৭ জন।

অবস্থান ও সীমানা 
সাতকানিয়া উপজেলার দক্ষিণ-পশ্চিমাংশে মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে এওচিয়া ইউনিয়ন; পূর্বে সাতকানিয়া পৌরসভা; দক্ষিণে সোনাকানিয়া ইউনিয়ন এবং পশ্চিমে বাঁশখালী উপজেলার সরল ইউনিয়ন, বৈলছড়ি ইউনিয়ন ও কালীপুর ইউনিয়ন অবস্থিত।

ইতিহাস 
ব্রিটিশ শাসনামলের আনুমানিক ১৯৪৩ সালে বর্তমান রামপুর ও মাদার্শা এই ২টি গ্রাম নিয়ে মাদার্শা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন পরিষদ চেয়ারম্যান ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দীন সরকার। তারপর পর্যায়ক্রমে এখন আবু নঈম মোহাম্মদ সেলিম চৌধুরী মাদার্শা ইউনিয়নের দায়িত্ব পালন করছেন। ২০১০ সালে প্রশাসনিক কাজের সুবিধার্থে তৎকালীন প্রশাসক মাদার্শা ইউনিয়ন থেকে রামপুর গ্রামকে পৃথক করে পশ্চিম ঢেমশা নামে আলাদা ইউনিয়ন গঠন করেন।

প্রশাসনিক কাঠামো 
মাদার্শা ইউনিয়ন সাতকানিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
 বাবুনগর
 রূপনগর
 পশ্চিম মাদার্শা
 মধ্যম মাদার্শা
 দক্ষিণ মাদার্শা
 পূর্ব মাদার্শা
 উত্তর মাদার্শা

শিক্ষা ব্যবস্থা 
২০০১ সালের শিক্ষা জরিপ অনুযায়ী মাদার্শা ইউনিয়নের সাক্ষরতার হার ৪৮%। এ ইউনিয়নে ৩টি মাদ্রাসা, ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 মাদার্শা খলিল-ছফুরা আদর্শ উচ্চ বিদ্যালয়

মাদ্রাসা
 মাদ্রাসা-ই-আবু হুরাইরা দাখিল
 পশ্চিম মাদার্শা হযরত আবু বকর ছিদ্দিক (রা.) মাদ্রাসা
 বায়তুশ শরফ আদর্শ মহিলা মাদ্রাসা

 মাদার্শা বায়তুশ শরফ আদর্শ ইবতেদায়ী মাদ্রাসা
 ইকরা তালিমুল কুরআন আবদুল মান্নান ইবতেদায়ী নুরানী মাদ্রাসা
বিদ্যালয়
 বাবুনগর সরকারি প্রাথমিক বিদ্যালয়
 মাদার্শা সরকারি প্রাথমিক বিদ্যালয়

কিন্ডারগার্টেন
 হযরত শাহ ফকির মৌলানা (রহ.) একাডেমী

যোগাযোগ ব্যবস্থা 
মাদার্শা ইউনিয়নে যোগাযোগের প্রধান সড়ক সাতকানিয়া-বাঁশখালী সড়ক এবং প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
মাদার্শা ইউনিয়নে প্রায় ৩০টি মসজিদ, ৪টি ঈদগাহ ও ৭টি মাজার রয়েছে।

স্বাস্থ্যকেন্দ্র
মাদার্শা ইউনিয়নে দুইটি স্বাস্থ্যকেন্দ্র বা কমিউনিটি ক্লিনিক রয়েছে।      
 সমিতিঘর কমিউনিটি ক্লিনিক
 বাবুনগর কমিউনিটি ক্লিনিক

খাল ও নদী 
মাদার্শা ইউনিয়নের উপর দিয়ে প্রবাহিত হচ্ছে কুরুলিয়ার ছড়া।

হাট-বাজার 
মাদার্শা ইউনিয়নের প্রধান ২টি হাট-বাজার হলো দেওদীঘি বাজার ও বাংলাবাজার।

দর্শনীয় স্থান 

 মক্কার বলীখেলার মাঠ।
 মাদার্শা ইউনিয়নের পাহাড়ি এলাকা।

উল্লেখযোগ্য ব্যক্তিত্ব 
 আবু রেজা মুহাম্মদ নেজামউদ্দিন  –– সংসদ সদস্য ও রাজনীতিবিদ।
 আ ফ ম খালিদ হোসেন - বাংলাদেশী দেওবন্দি ইসলামি পণ্ডিত।
 মো. আবু তাহের - বাংলাদেশী শিক্ষাবিদ।

জনপ্রতিনিধি 
মাদার্শা ইউনিয়নের বর্তমান চেয়ারম্যান আবু নঈম মোহাম্মদ সেলিম চৌধুরী

চেয়ারম্যানগণের তালিকা

আরও দেখুন 
 সাতকানিয়া উপজেলা
 সাতকানিয়া থানা
 চট্টগ্রাম জেলা

তথ্যসূত্র

বহিঃসংযোগ 
 ইউনিয়নের ওয়েবসাইট

সাতকানিয়া উপজেলার ইউনিয়ন
আসকার দীঘি

আসকার দীঘি ১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।

প্রায় সাড়ে ৪০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।

তথ্যসূত্র 

বাংলাদেশের জলাশয়
স্তেপান মাকারভ

স্তেপান ওসিপোভিচ মাকারভ (; (জন্ম: ৮ জানুয়ারি ১৮৪৯ – মৃত্যু: ১৩ এপ্রিল ১৯০৪) ছিলেন একজন রুশ ভাইস অ্যাডমিরাল। তিনি একাধারে রুশ রাজকীয় নৌবাহিনীর একজন অত্যন্ত দক্ষ ও পুরস্কৃত কর্মকর্তা, রুশ বিজ্ঞান আকাদেমি কর্তৃক পুরস্কৃত একজন সমুদ্রবিজ্ঞানী, এবং বহুসংখ্যক বইয়ের রচয়িতা ছিলেন। মাকারভ কয়েকটি জাহাজের নকশাও তৈরি করেছিলেন। ১৯৪৬ সালে শাখালিন দ্বীপের শিরিতোরু শহরকে তার সম্মানে মাকারভ নামকরণ করা হয়।

প্রাথমিক জীবন 

স্তেপান মাকারভ ১৮৪৯ সালের ৮ জানুয়ারিতে নিকোলায়েভে (বর্তমান মিকোলাইভ, ইউক্রেন) জন্মগ্রহণ করেন। তার পিতা ছিলেন রাজকীয় রুশ নৌবাহিনীর একজন অতিরিক্ত কর্মকর্তা। ১৮৫৮ সালে তার পরিবার নিকোলায়েভস্ক না আমুরে শহরে চলে যায় এবং মাকারভ সেখানকার একটি বিদ‍্যালয়ে পড়াশোনা করেন। ১৮৬৩ সালে তিনি রুশ নৌবাহিনীতে যোগদান করেন এবং রুশ প্রশান্ত মহাসাগরীয় নৌবহরে একজন ক‍্যাডেট হিসেবে দায়িত্ব পালন করেন। ১৮৬৬ সালে তিনি আস্কোল্দ নামক একটি জাহাজে করে উত্তমাশা অন্তরীপের মধ‍্যে দিয়ে ভ্লাদিভোস্তক থেকে ক্রন্সতাদৎ পর্যন্ত একটি নৌযাত্রায় অংশগ্রহণ করেন। মাকারভ ১৮৬৭ থেকে ১৮৭৬ সাল পর্যন্ত অ‍্যাডমিরাল আন্দ্রেই পোপোভের অধীনে বাল্টিক নৌবহরে দায়িত্ব পালন করেন। ১৮৭৬ সালে তাকে কৃষ্ণসাগরীয় নৌবহরে বদলি করা হয়।

তুর্কি ও তুর্কমেনদের বিরুদ্ধে যুদ্ধ 

মাকারভ ১৮৭৭–১৮৭৮ সালের রুশ–তুর্কি যুদ্ধে অংশগ্রহণ করেন। এসময় তিনি রুশ টর্পেডো বোট ভেলিকি ক্নিয়াজ  কনস্তান্তিনের অধিনায়ক হিসেবে বহু পুরস্কার ও সম্মাননা অর্জন করেন। নৌসেনাপতিদের মধ‍্যে যাঁরা নৌযুদ্ধে প্রথম টর্পেডো বোট বহর ব‍্যবহার করেছিলেন তাদের মধ‍্যে তিনি একজন। ১৮৭৮ সালের ১৪ জানুয়ারি তিনি বাতুমির নিকটে অটোমান নৌযান ইন্তিবাখকে টর্পেডো ছুঁড়ে ডুবিয়ে দেন। এটি ছিল বিশ্বের প্রথম সফল টর্পেডো ব‍্যবহার।

১৮৭৯–১৮৮০ সালে তিনি মধ‍্য এশিয়ার তুর্কমেনদের বিরুদ্ধে যুদ্ধে অংশ নেন। গিওক তেপের যুদ্ধের সময় তিনি রুশ বাহিনীর নৌবহরের অংশ ছিলেন। ১৮৮১ সালের ১ জানুয়ারি তাকে ক‍্যাপ্টেন, ১ম শ্রেণি পদে উন্নীত করা হয়।

নৌ আবিষ্কারক

বৈকাল হ্রদের বরফভাঙ্গা জাহাজসমূহ

রুশ–জাপান যুদ্ধ

স্মৃতিস্তম্ভ

টীকা

তথ্যসূত্র

বই তালিকা 

 

MPHK Catalogue of collectible silver coins 2012-13 p. 37., p. 81 http://asia-business.ru/netcat_files/Image/COINS/Catalog%202012-2013%20MPHK.pdf

বহিঃসংযোগ 

Admiral Makarov, in Russian
Biography at peoples.ru, in Russian

১৮৪৯-এ জন্ম
১৯০৪-এ মৃত্যু
রুশ রাজকীয় নৌবাহিনীর অ্যাডমিরালগণ
রুশ ও সোভিয়েত মেরু পর্যটকবৃন্দ
রুশ রাজকীয় পর্যটকবৃন্দ
রুশ আবিষ্কারকবৃন্দ
রুশ-জাপান যুদ্ধের রুশ সামরিক ব্যক্তিবর্গ
রুশ-জাপান যুদ্ধে নিহত রুশ সামরিক ব্যক্তিবর্গ
ইউক্রেনীয় মেরু পর্যটকবৃন্দ
ইউক্রেনীয় পর্যটকবৃৃন্দ
ইউক্রেনীয় আবিষ্কারকবৃন্দ
নৌ স্থপতিবৃন্দ
মিকোলাইভের ব্যক্তিবর্গ
আবদুর রাজ্জাক (বীর প্রতীক)

আবদুর রাজ্জাক (জন্ম: অজানা - মৃত্যু: ২৯ সেপ্টেম্বর ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুর রাজ্জাকের জন্ম নোয়াখালী জেলার চাটখিল উপজেলার ছয়ানী টগবা গ্রামে। তার বাবার নাম জবেদউল্লা ভুঁইয়া এবং মায়ের নাম রোকেয়া বানু। তার স্ত্রীর নাম রোকেয়া বেগম। তার দুই ছেলে, চার মেয়ে।

কর্মজীবন 
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে চাকরি করতেন আবদুর রাজ্জাক। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাস। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধশেষে ভারতে যান। পরে জেড ফোর্সের অধীনে যুদ্ধ করেন তিনি।

মুক্তিযুদ্ধে ভূমিকা 
১৯৭১ সালের ১৪ অক্টোবর সিলেট জেলার অন্তর্গত টেংরাটিলার পার্শ্ববর্তী ছাতকে ছিল পাকিস্তান সেনাবাহিনীর শক্ত একটি প্রতিরক্ষা অবস্থান। সুরমা নদীর তীরে ছাতক সীমান্তবর্তী গুরুত্বপূর্ণ স্থান। ১২ অক্টোবর মুক্তিবাহিনীর প্রধান এম এ জি ওসমানী নিয়মিত মুক্তিবাহিনীর তৃতীয় ইস্টবেঙ্গল রেজিমেন্টকে ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তান সেনাবাহিনীর কোনো রি-এনফোর্সমেন্ট না আসতে পারে সে জন্য টেংরাটিলা নামক স্থানে অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানিতে ছিলেন আবদুর রাজ্জাক। তারা ১৩ অক্টোবর রাতে সীমান্তের ওপারের বাঁশতলা ক্যাম্প থেকে রওনা হন। বাঁশতলা ক্যাম্প ছিল মুক্তিবাহিনীর ৫ নম্বর সেক্টরের শেলা সাব সেক্টরের অধীন। ওই সাব সেক্টরের প্রদত্ত তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। নৌকায় করে ভোরে টেংরাটিলায় যাওয়ামাত্র পাকিস্তান সেনাবাহিনীর আক্রমণের মুখে পড়েন মুক্তিযোদ্ধারা। পাকিস্তানিরা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মুক্তিযোদ্ধারা প্রস্তুত ছিলেন না। চারদিকে গভীর পানি থাকায় বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। অস্ত্র ফেলে অনেকে সাঁতরে নিরাপদস্থানে যেতে থাকেন। চরম প্রতিকূলতার মধ্যে আবদুর রাজ্জাকসহ কয়েকজন ভয় না পেয়ে পানির মধ্যে থেকেই পাল্টা গুলি করেন। ওই সুযোগে অনেক মুক্তিযোদ্ধা নিরাপদস্থানে যেতে সক্ষম হন। সেদিন পাকিস্তান সেনাবাহিনীর আকস্মিক আক্রমণে মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
১৯৮৯-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
গুপ্ত: দ্য হিডেন ট্রুথ

গুপ্ত, দ্য হিডেন ট্রুথ () একটি বলিউড নির্মিত হিন্দি রহস্যকাহিনী মূলক চলচ্চিত্র যা ১৯৯৭ সালে মুক্তি পায়। এই সিনেমার পরিচালক ছিলেন রাজীব রাই।

কাহিনী 
তরুন সাহিল সিনহার সৎ পিতা জয়সিং সিনহা একজন গভর্নর ও প্রভাবশালী ব্যক্তি। সাহিল তার মা সারদা ও সৎ ভাই হর্ষের সাথে থাকে। জয়সিং এর সচিব ঈশ্বর দিওয়ানের মেয়ে ঈশাকে সাহিল পছন্দ করে এবং তারা নিজেরা বিয়ে করবে মনস্থির করে। কিন্তু সাহিলের পিতা এই সম্পর্ক মেনে নিতে চাননা বরং তার বিয়ে ঠিক করেন শিল্পপতি চৌধুরীর মেয়ে শীতলের সাথে। শীতলকে সাহিল ঘনিষ্ঠ বন্ধু হিসেবেই দেখে, প্রেমিকা নয়। সাহিলের সাথে এই নিয়ে তার পিতার তীব্র মনান্তর হয়। মত্ত অবস্থায় সে পারিবারিক বন্ধু ও ডাক্তার মিঃ গান্ধীর বাড়ি থেকে নিজ বাড়ি যায় এবং দেখে তার সৎ পিতা গভর্নর সিনহাকে কেউ হত্যা করেছে। সাহিলের ওপর সকলের সন্দেহ পড়ে এমনকি তার মা'ও তাকে সন্দেহ করেন। সাহিলকে গ্রেপ্তার করে জেলে পাঠানো হলে সে জেলারকে পিটিয়ে জেল থেকে পালায় ও শীতলের কাছে আশ্রয় নেয়। গভর্নর হত্যা ঘটনায় পুলিশ কমিশনার উপযুক্ত তদন্তের জন্যে সাহসী এবং তুখোড় অফিসার উধম সিং'কে ডেকে পাঠান। উধম সিং জানতে পারেন সাহিল শীতলের সাহায্যে পালিয়ে বেড়াচ্ছে এবং তাদের সাহায্য করছে সাহিলের প্রেমিকা ঈশা দিওয়ান। সাহিল বুঝতে পারে তার পিতার সাথে অনেক প্রভাবশালী ব্যক্তির মনোমালিন্য হয়েছিল। তাদের মধ্যে উকিল থানাওয়ালা, মন্ত্রী, শ্রমিক নেতা বিলাসরাও, শিল্পপতি চৌধুরীও আছেন। এদের প্রায় সকলকে সাহিল আক্রমণ করে জখম করে। কিন্তু তার পিতার হত্যাকারী কে সে সম্পর্কে নিশ্চিত হতে পারেনা। পিতার মরদেহের পাশে উদ্ধার হওয়া লকেটটি ছাড়া কোনো সূত্র খুঁজে পায়না। উধম সিং বুঝতে পারেন সাহিল আসল হত্যাকারী নয়। তিনি সচিব ঈশ্বর দিওয়ানের বাড়ি তল্লাশী করেন ও উপযুক্ত প্রমাণ পেয়ে তাকে গ্রেপ্তার করেন। তার পরেও খুন হয়ে যান ডাক্তার গান্ধী যিনি প্রকৃতই আসল হত্যাকারীর পরিচয় জেনে ফেলেছিলেন। এবার উধম সিং এর বাড়িতে আসল হত্যাকারী হানা দিয়ে তাকে খুন করার চেষ্টা করে। তারপর সে যায় শীতলকে হত্যা কর‍তে। সেই সময় লকেটের রহস্য উদ্ধার করে সাহিল।

অভিনয়
 ববি দেওল - সাহিল সিনহা
 মনীষা কৈরালা - শীতল
 কাজল - ঈশা দিওয়ান
 রাজ বব্বর - গভর্নর জয়সিং সিনহা
 পরেশ রাওয়াল - ঈশ্বর দিওয়ান
 ওম পুরি - ইনস্পেকটর উধম সিং
 সদাশিব অমরাপুরকর - সাব-ইনস্পেকটর নীলকন্ঠ
 প্রেম চোপড়া - মন্ত্রী জী
 কুলভূষণ খরবন্দা - ডাক্তার গান্ধী
 রাজা মুরাদ - উকিল থানাওয়ালা
 শরত সাক্সেনা - বিলাসরাও মহাত্রে
 হরিশ পটেল - ফুলচাঁদ রাজ
 মুকেশ ঋষি - বাবু আন্না, ভাড়াটে খুনী
 তেজ সপ্রু - জেলার
 অঞ্জন শ্রীবাস্তব - কমিশনার মনোজ পটবর্ধন
 বিশ্বজিৎ প্রধান - শিকারী
 দীনেশ হিঙ্গু - থানাওয়ালার সেবক
 প্রিয়া তেন্ডুলকর - শারদা দেবী, সাহিলের মা

তথ্যসূত্র 

ভারতীয় চলচ্চিত্র
রহস্য চলচ্চিত্র
১৯৯৭-এর চলচ্চিত্র
ভারতীয় লোমহর্ষক চলচ্চিত্র
১৯৯০-এর দশকের অপরাধ থ্রিলার চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
সাইকোপ্যাথ সম্পর্কে চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় অপরাধ থ্রিলার চলচ্চিত্র
ভারতীয় রহস্য থ্রিলার চলচ্চিত্র
কেরলে ধারণকৃত চলচ্চিত্র
মুন্নারে ধারণকৃত চলচ্চিত্র
রাজস্থানে ধারণকৃত চলচ্চিত্র
মানালি, হিমাচল প্রদেশে ধারণকৃত চলচ্চিত্র
ইদুক্কিতে ধারণকৃত চলচ্চিত্র
বর্ষিজোড়া ইকোপার্ক

বর্ষিজোড়া ইকোপার্ক বাংলাদেশের মৌলভীবাজার জেলায় অবস্থিত একটি সংরক্ষিত এলাকা। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। এখানে কটেজ ও পিকনিক কর্নার রয়েছে।

জীববৈচিত্র্য

উদ্ভিদবৈচিত্র্য 
ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। এছাড়াও নানা প্রজাতির গুল্ম, বীরুত্ এবং লতাও এখানে দেখা যায়।

শকুনের নিরাপদ এলাকা
শকুনের নিরাপদ এলাকা-১ তফসিল অনুসারে বর্ষিজোড়া ইকোপার্ক শকুনের জন্য নিরাপদ বলে ঘোষিত।

তথ্যসূত্র

বহিঃসংযোগ 

বাংলাদেশের ইকোপার্ক
সিলেট জেলার দর্শনীয় স্থান
মৌলভীবাজারের দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বাংলাদেশের উদ্যান
পশ্চিমবঙ্গের রাজ্য সড়কের তালিকা

পশ্চিমবঙ্গের রাজ্য সড়ক গুলির তালিকা।

রাজ্য সড়কের তালিকা

তথ্যসূত্র

পশ্চিমবঙ্গ সম্পর্কিত তালিকা
পশ্চিমবঙ্গের রাজ্য সড়ক
পশ্চিমবঙ্গের সড়ক
মুরইছড়া ইকোপার্ক

মুরইছড়া ইকোপার্ক বাংলাদেশের মৌলভীবাজার জেলায় অবস্থিত কুলাউড়া উপজেলার কর্মধা ইউনিয়নে অবস্থিত একটি ইকোপার্ক। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। 

মুরইছড়া ঝর্ণা ও মুরইছড়া নদীর নামেই ওই এলাকার নামকরণ হয় মুরইছড়া। পর্যটন বিকাশে এই মুরইছড়া ঝর্ণাকে কেন্দ্র করে সরকার ২০০১ সালে মুরইছড়া ইকো পার্ক প্রকল্পের ভিত্তি প্রস্থর স্থাপন করলেও আজও আলোর মুখ দেখে নি এই ইকোপার্ক টি।

অবস্থান ও আয়তন 
কুলাউড়া রেঞ্জের কর্মধা ইউনিয়নের মুরইছড়া বিটের পৃথিমপাশা একোয়ার্ড ফরেস্টের লুথিটিলার পাদদেশে মুরইছড়া জলপ্রপাতকে ঘিরে ইকো পার্কটি অবস্থিত। কুলাউড়া উপজেলা সদর হতে রবির বাজার, বুধপাশা স্কুল বাজার, মুরইছড়া বাজার হয়ে মুরইছড়া ইকো পার্কে যাওয়া যায়। সিলেট থেকে মুরইছড়া ইকো পার্কের দূরত্ব ৮৫ কিলোমিটার। অন্যদিকে মৌলভীবাজার থেকে এর দূরত্ব ৫৭ কিলোমিটার।

পার্টির আয়তন ৮৩০ একর। এখানে লুথিশংখ নামে একটি জলপ্রপাত রয়েছে। এ জলপ্রপাতকে ঘিরেই ইকো পার্কটি গড়ে উঠছে। ইকো পার্কের উত্তরে পৃথিমপাশা একোয়ার্ড ফরেস্ট, দক্ষিণে ভারত, পূর্বে একোয়ার্ড ফরেস্টের বাঁশমহাল এবং পশ্চিমে মুরইছড়া চা বাগান অবস্থিত। মুরইছড়া ইকো পার্কের আশপাশে গারোদের বসবাস।

ইতিহাস 
২০০১ সালের ১৫ এপ্রিল এক আড়ম্বরপূর্ণ অনুষ্ঠানের মধ্য দিয়ে ইকো পার্ক বাস্তবায়ন প্রকল্পের ভিত্তিপ্রস্তর স্থাপন করেন তৎকালীন পরিবেশ ও বন মন্ত্রী সৈয়দা সাজেদা চৌধুরী। প্রকল্পের প্রাক্কলিত ব্যয় ধরা হয় পাঁচ কোটি দুই লাখ ৩২ হাজার টাকা। সরকারের নিজস্ব তহবিলের অর্থায়নে ইকো পার্ক স্থাপন প্রকল্পের অধীনে এর কার্যক্রম শুরু হয়। ভিত্তিপ্রস্তর স্থাপন হলেও স্থানীয় আদিবাসীদের প্রতিবাদ-আন্দোলনের মুখে এর কাজ বন্ধ করে দেওয়া হয়। এখন পর্যন্ত প্রকল্পের কাজ এগোয়নি।

জীববৈচিত্র 
মুরইছড়া ইকো পার্কে বিভিন্ন ধরনের চিরসবুজ ও পত্রঝরা বৃক্ষ রয়েছে। রামডালা, আউয়াল, রাতা, তুন, কড়ই, হরীতকী, বহেড়া, আমলকী, জারুল, চিকরাশি, মুলিবাঁশ এর মধ্যে অন্যতম। মুরইছড়া ইকো পার্কে বিচরণকারী বন্য প্রাণীদের মধ্যে রয়েছে শিয়াল, বেজি, বন্য শূকর, কাঠবিড়ালী, বন বিড়াল, হরিণ, চিতাবাঘ, হাতি, শিয়াল, বন মোরগ, শকুন, হরিয়াল, ঘুঘু, হুতুমপেঁচা, কাঠঠোকরা, পাহাড়ি ময়না, বাবুই, গুইসাপ, গোখরা, সজারু, হনুমান, বানর প্রভৃতি।

তথ্যসূত্র 

বাংলাদেশের ইকোপার্ক
মৌলভীবাজারের দর্শনীয় স্থান
বাংলাদেশের বন
বাংলাদেশের সংরক্ষিত এলাকা
বাংলাদেশের উদ্যান
রাজ্য সড়ক ৯ (পশ্চিমবঙ্গ)

৯ নং রাজ্য সড়ক হল ভারতের রাজ্য পশ্চিমবঙ্গের একটি রাজ্য সড়ক।এই রাজ্য সড়কটির দ্বারা দুর্গাপুর শহর  রাজ্যের ওড়িশা সীমান্তের শহর নয়াগ্রাম-এর সঙ্গে যুক্ত হয়েছে।

রুট
রাজ্য সড়ক ৯ দুর্গাপুর থেকে শুরু হয়েছে।এপর এটি গেছে বড়জোড়া, বেলিয়াতোড়, বিকনা, বাঁকুড়া, তালডাংরা, সিমলাপাল, রাইপুর, ফুলকুশমা, শিলদা, গিধনি, চিল্কিগড়, গোপীবল্লভপুর, ছাতিনাশোল হয়ে নয়াগ্রাম পর্যন্ত।

৯ নং রাজ্য সড়কের মোট দৈর্ঘ্য হল -২৫১ কিমি।.

জেলা গুলিতের রাজ্য সড়ক ৯ -এর দৈর্ঘ্য:
পশ্চিম বর্ধমান জেলা: ০- ৭ কিমি।বাঁকুড়া জেলা: ৭- ৮৯ কিমিপশ্চিম মেদিনীপুর ও ঝাড়গ্রাম জেলা: ৮৯- ২৫১ কিমি

সড়কের বিভাগসমূহ
সড়কের বিভাগসমূহ নীচে ছক আকারে প্রকাশ করা হল:.

তথ্যসূত্র

পশ্চিম বর্ধমান জেলার রাজ্য সড়ক
বাঁকুড়া জেলার রাজ্য সড়ক
ঝাড়গ্রাম জেলার রাজ্য সড়ক
পশ্চিমবঙ্গের রাজ্য সড়ক
অরুনিমা ইকোপার্ক

অরুনিমা ইকোপার্ক বাংলাদেশের নড়াইল জেলায় অবস্থিত একটি ইকোপার্ক। এই ইকোপার্কটি ৫০ একর এলাকা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। এখানে কটেজ ও পিকনিক কর্নার রয়েছে।

তথ্যসূত্র

বহিঃসংযোগ 

বাংলাদেশের ইকোপার্ক
বাংলাদেশের বন
বাংলাদেশের সংরক্ষিত এলাকা
বাংলাদেশের উদ্যান
নড়াইল জেলার দর্শনীয় স্থান
শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার

শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৭১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।

বিজয়ী ও মনোনীত চলচ্চিত্র

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

আরও দেখুন
 শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত)
 শ্রেষ্ঠ চলচ্চিত্র বিভাগে ফিল্মফেয়ার পুরস্কার
 শ্রেষ্ঠ চলচ্চিত্রের জন্য আইফা পুরস্কার

তথ্যসূত্র

বহিঃসংযোগ
 ফিল্মফেয়ার পুরস্কারের দাপ্তরিক ওয়েবসাইট 

ফিল্মফেয়ার পুরস্কার
সেরা চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ